**SVEUČILIŠTE JOSIPA JURJA STROSSMAYERA U OSIJEKU**

**FAKULTET AGROBIOTEHNIČKIH ZNANOSTI OSIJEK**

**u suradnji sa**

**PREHRAMBENO-TEHNOLOŠKIM FAKULTETOM OSIJEK**

**raspisuje**

**N A T J E Č A J**

**za upis na Program cjeloživotnog učenja**

**„Program osposobljavanja za organoleptičko ocjenjivanje vina, voćnih vina i aromatiziranih proizvoda od vina“**

Pravo prijave za upis na Program osposobljavanja za organoleptičko ocjenjivanje vina, voćnih vina i aromatiziranih proizvoda od vina imaju pristupnici koji imaju:

* minimalno završen prijediplomski stručni studij iz područja biotehničkih znanosti: poljoprivrede, smjer vinarstvo i vinogradarstvo ili prehrambena tehnologija, smjer prehrambeno inženjerstvo.
* radno iskustvo u vinogradarsko-vinarskoj struci ili poslovima prodaje/trgovine vinom od najmanje četiri godine

Cijena Programa iznosi **600 €** + **33 €** (trošak izdavanja Potvrde o završenom programu).

Program traje 15 sati, a završetkom programa polaznik stječe 3 ECTS boda.

Uz prijavu pristupnici obvezno prilažu:

1. Obrazac za prijavu

2. Presliku identifikacijske isprave

3. Dokaz o završenom studiju

4. Dokaz o radnom iskustvu

5. Dokaz o uplaćenoj cijeni programa

Termin održavanja programa: **14. – 15. travnja 2025.**

Uspješnim završetkom programa polaznici stječu pravo za ovlaštenje ocjenjivača vina za organoleptička ispitivanja vina, voćnih vina i aromatiziranih pića na bazi vina, sukladno Zakonu o vinu NN 32/2019.

Prijave na natječaj s dokumentacijom podnose se poštom – preporučenom pošiljkom na adresu: Fakultet agrobiotehničkih znanosti Osijek, Vladimira Preloga 1, 31000 Osijek, P.P. 310 zaključno s danom 08. travnja 2025. godine s naznakom „Prijava na Natječaj za program CU“ **„Program osposobljavanja za organoleptičko ocjenjivanje vina, voćnih vina i aromatiziranih proizvoda od vina“.**

Cjelokupni iznos cijene programa polaznici moraju platiti do upisa na program cjeloživotnog učenja.

Polaznicima se nude dva modela plaćanja:

- odjednom, uplatom cjelokupnog iznosa na račun Fakulteta, OTP banka d.d., IBAN: HR HR4824070001100684864,

Poziv na broj odobrenja: OIB pristupnika,

Opis plaćanja: program CU – naziv programa - ili

- na 2 do 12 rata, putem kartica: Diners Club kartica, Premium Visa, Kartica tekućeg računa PBZ d.d. Uplate putem kartica mogu se izvršiti u računovodstvu Fakulteta agrobiotehničkih znanosti Osijek.

Za sve dodatne informacije o Programu možete se obratiti na mail adresu voditelja programa doc. dr. sc. Tonija Kujundžića tkujundzic@fazos.hr .